**MALLI YHTEISTYÖSOPIMUKSEKSI ETSIVÄSTÄ NUORISOTYÖSTÄ**

Malliin on koottu niitä asioita, jotka sopimuksissa olisi hyvä olla ja joiden lähtökohtana on nuorisolaissa (1285/2016) säädetty etsivä nuorisotyö. Tekstit ovat ehdotuksia, jotka ovat sopimusosapuolten muokattavissa; myös asioiden järjestys on vapaavalintainen.

Sopimuksen valmisteluun kannattaa pyytää esim. kunnan tai kaupungin sopimusosaajan apua.

**ETSIVÄ NUORISOTYÖ**

**1. SOPIMUSOSAPUOLET**

Tilaaja *(Kaupunki/kunta)*

Tuottaja *(Palveluntuottajan nimi)*

**2. SOPIMUKSEN TAUSTA**

Tämä sopimus koskee etsivän nuorisotyön palveluita, joista säädetään nuorisolaissa (1285/2016, 10§). Asiakasryhmään kuuluvat alle 29-vuotiaat nuoret.

Etsivän nuorisotyön tehtävänä on tavoittaa tuen tarpeessa oleva nuori ja auttaa hänet sellaisten palvelujen ja muun tuen piiriin, joilla edistetään hänen kasvuaan, itsenäistymistään, osallisuuttaan yhteiskuntaan ja muuta elämänhallintaansa sekä pääsyään koulutukseen ja työmarkkinoille.

Etsivän nuorisotyön tavoite on lisätä nuorten sosiaalista vahvistumista ja osallisuutta, tukea nuoria erityisesti siirryttäessä peruskoulusta toiselle asteelle sekä vähentää nuorten ulkopuolisuutta ja syrjäytymisen riskejä. Etsivä nuorisotyö perustuu nuoren kanssa tehtävään yhteistyöhön. Etsivää nuorisotyötä tehdään ensisijaisesti perustuen nuoren itsensä antamiin tietoihin ja hänen omaan arvioonsa tuen tarpeesta. Etsivän nuorisotyön tarjoama tuki on nuorelle vapaaehtoista.

*(Palveluntuottajan nimi ja kaupungin/kunnan nimi)* noudattavat palvelua koskevia lakeja, säädöksiä ja ohjeita sekä tähän sopimukseen kirjattuja vaatimuksia. Voimassa olevia lakeja ovat esimerkiksi seuraavat:

 Nuorisolaki (1285/2016)

 Laki viranomaisten toiminnan julkisuudesta (621/1999)

 Laki yksityisistä sosiaalipalveluista (922/2011)

 Laki sosiaalihuollon asiakkaan asemasta ja oikeuksista (812/2000)

Sosiaalihuoltolaki (1301/2014)

Laki valtakunnallisista opinto- ja tutkintorekistereistä (884/2017)

Tietosuojalaki (1050/2018)

Kuntalaki (410/2015)

**3. VASTUUHENKILÖT**

Tilaajan vastuuhenkilönä toimii *(henkilön nimi tai asema)* *(*Nuorisolain 10 §:Kun kunta järjestää etsivää nuorisotyötä, sen tulee nimetä etsivän nuorisotyön toimeenpanosta vastaava kunnan viranhaltija tai kuntaan työsopimussuhteessa oleva henkilö.)

Tuottajan vastuuhenkilönä toimii *(henkilön nimi tai asema sekä yhteystiedot)*

**4. HENKILÖSTÖ**

Etsivillä nuorisotyöntekijöillä tulee olla riittävä koulutus ja kokemus nuorten kanssa tehtävästä työstä. Edellä mainittujen ehtojen tulee täyttyä samanaikaisesti. Ennen töiden aloittamista on esitettävä rikosrekisteriote (Laki lasten kanssa työskentelevien rikostaustan selvittämisestä 504/2002).

*(Palveluntuottaja)* toimittaa *(kaupungin/kunnan)* etsivän nuorisotyön toimeenpanosta vastaavalle viranhaltijalle asiakirjat, joista selviää etsivää nuorisotyötä tekevien pätevyys.

**5. TOIMINNAN/TEHTÄVIEN KUVAUSTA TAI MÄÄRITTELYÄ SEKÄ INFORMAATION JAKAMISVASTUU ETSIVÄN NUORISOTYÖN YHTEYSTIEDOISTA**

*(Tehtävien tarkempi kuvaus.)*

Aluehallintovirasto edellyttää valtionavustusta saavalta etsivän nuorisotyön toteuttajalta, että etsivän nuorisotyön yhteystiedot ovat löydettävissä sekä kaupungin/kunnan että palveluntuottajan internet-sivuilta.

**6. SOPIMUSKAUSI**

Tämä sopimus on määräaikainen ja se on voimassa *(pvm.-pvm.).* Sopijaosapuolet sitoutuvat aloittamaan neuvottelut seuraavan sopimuskauden ehdoista riittävän ajoissa, kuitenkin vähintään *(sovittu aika)* ennen voimassa olevan sopimuskauden päättymistä.

**7. SOPIMUKSEN PURKAMINEN**

Sopijapuolella on oikeus purkaa sopimus, jos vastapuoli on olennaisesti omalla toiminnallaan rikkonut sopimusvelvoitteita eikä sopimusrikkomukseen syyllistynyt sopijapuoli ole korjannut sopimusrikkomustaan toisen sopijapuolen kirjallisesti asettaman kohtuullisen, kuitenkin vähintään *(sovittu aika)* määräajan puitteissa.

**8. SOPIMUKSEN VALVONTA**

*(Kaupunki/kunta)* valvoo tämän sopimuksen täyttymistä kohdassa kaksi (2) mainitun mukaisesti. *(Palveluntuottajan nimi)* sitoutuu niihin tarkistus- ja valvontatoimenpiteisiin, joihin *(kaupunki/kunta)* on velvoitettu järjestämisvastuunsa perusteella, sekä toimittaa vaadittavat asiakirjat.

**9. TIETOJEN RAPORTOINTI**

*(Palveluntuottajan nimi)* raportoi toiminnasta (*kaupungille/kunnalle)* (*säännöllisesti tai muu määräaika). (Palveluntuottajan nimi)* vastaa vuosittain aluehallintoviraston valtakunnalliseen kyselyyn etsivän nuorisotyön tuloksista.

*(Käytössä tulee olla PAR-järjestelmä tai sen kanssa yhteensopiva seurantajärjestelmä. Järjestelmän käytöstä voi sopia tässä. Lisätietoja PAR-järjestelmän käytöstä saa Länsi- ja Sisä-Suomen aluehallintovirastosta: tuulikki.nieminen(at)avi.fi.)*

**10. VALTIONAVUSTUKSEN HAKEMISESTA SOPIMINEN** (*jos päätetään toteuttaa tällä tavalla)*

*(Palveluntuottajan nimi)* hakee vuosittain avustusta etsivään nuorisotyöhön aluehallintovirastosta. Valtionavustus maksetaan suoraan palveluntuottajan tilille. *(Palveluntuottajan nimi)* toimittaa toiminnasta vuosittain tarvittavat raportit sekä tilaajalle että aluehallintovirastolle.

Toiminnan toteutumista tarkastellaan sopimusneuvottelujen yhteydessä ja muutoin tarvittaessa.

**11. NUORTEN OHJAUS- JA PALVELUVERKOSTO** (*mahdollinen, mutta ei välttämätön*)

*(Palveluntuottajan nimi)* osallistuu/välittää tietoa/tai muu sovittava rooli paikallisessa nuorten ohjaus- ja palveluverkostossa, joka määritellään nuorisolaissa (9 §).

**12. KUSTANNUKSET**

*(Kaupunki/kunta)* sitoutuu maksamaan tässä sopimuksessa sovitusta etsivästä nuorisotyöstä *(palveluntuottajan nimi*) seuraavasti.

* *(Maksun määrä ja maksatuksen aikataulu)*

**13. ARKISTOINTI, SALASSAPITOVELVOLLISUUS JA TIETOSUOJA**

*(Palveluntuottajan nimi)* noudattaa asiakirjojen arkistoinnissa, säilyttämisessä ja hävittämisessä vastaavaa kunnallista toimintaa koskevia säännöksiä ja ohjeita.

*(Palveluntuottajan nimi)* sitoutuu noudattamaan laeissa säädettyä salassapito- ja vaitiolovelvollisuutta etsivän nuorisotyön palvelujen tuottamisessa. Velvollisuus pysyy voimassa tämän sopimuksen päätyttyä.

Etsivään nuorisotyöhön liittyvästä henkilötietojen käsittelystä vastaa nuorisolain mukaisesti rekisterinpitäjänä *(kunta/kaupunki).*

Tilaaja sitoutuu pitämään salassa *(palveluntuottajan nimi)* liike- ja ammattisalaisuudet.

**14. PALVELUNTUOTTAJAN VASTUU**

*(Palveluntuottajan nimi)* vastaa ulkopuolisille kaikista toimintansa mahdollisesti aiheuttamista vahingoista ja huolehtii sen turvaamisesta tarpeenmukaisin irtaimisto ja vastuuvakuutuksin.

**15. ERIMIELISYYKSIEN RATKAISEMINEN**

Sopimusta koskevat erimielisyydet pyritään ratkaisemaan ensisijaisesti sopijaosapuolten välisin neuvotteluin. Sovittelemattomat ristiriitaisuudet ratkaistaan viimekädessä (esim.) *käräjäoikeudessa.*

**16. SOPIMUSASIAKIRJAT**

Tähän yhteistoimintasopimukseen ja sitä koskeviin asiakirjoihin sovelletaan lakia viranomaisen toiminnan julkisuudesta ja kuntalakia.

**17. ALLEKIRJOITUKSET**

Tätä sopimusta on tehty kaksi samansisältöistä kappaletta, yksi kummallekin sopijapuolelle. Sopimusehdot on selvitetty ja sopimuksesta vallitsee yhteisymmärrys. Lisäksi sopimuksen kopio toimitetaan aluehallintovirastoon etsivän nuorisotyön avustushakemuksen liitteeksi.

*(kaupungissa/kunnassa pvm.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

HUOM! Sopimuksen allekirjoittavat ne henkilöt, joilla on organisaatiossaan nimenkirjoitusoikeus.